Държавен вестник, бр. 16, 2018 г., стр. 139

БРОЙ  16	
Д Ъ Р Ж А В Е Н  В Е С Т Н И К 	
СТР.  139  
16. В обектите, където се извършват работи 
от II клас с открити източници, трябва да има 
пункт за контрол на радиоактивно замърсяване и 
баня с душове, и помещения с отделни шкафчета 
за лични вещи и за работно спецоблекло, ако по 
други съображения не са предвидени санитарни 
пропускници.
В обектите, където се извършват работи от 
III клас с открити източници, трябва да има 
пункт за контрол на радиоактивно замърсяване 
и баня с душове, ако по други съображения не 
са предвидени санитарни пропускници.
17. В обектите с открити източници за работи 
от I клас се създават стационарни санитарни 
шлюзове между полуобслужвани и обслужвани 
помещения в контролираната зона. 
В зависимост от обема и естеството на из-
вършваната работа санитарният шлюз включва:
а) места за преобличане и предварителна 
дезактивация на допълнителни средства за 
индивидуална защита, които се съхраняват в 
шкафове и стелажи;
б) приспособление за очистване на подметки 
на работни обувки при излизане през санитар-
ния шлюз;
в) пункт за радиационен контрол, оборуд-
ван с прибори за измерване на радиоактивно 
замърсяване;
г) съблекалня за радиоактивно замърсено 
работно облекло, оборудвана с контейнери за 
различни видове облекло, със скамейки и уми-
валници.
Площта, разположението и съставните еле-
менти на санитарния шлюз може да се променят 
в зависимост от обема, вида и спецификата на 
извършваната работа.
Освен стационарни санитарни шлюзове може 
да се използват и преносими санитарни шлюзове, 
които се поставят при входа на помещенията, 
където се провеждат ремонтни работи с радио-
активно замърсено оборудване.
18. Подовете, стените и таваните на сани-
тарно-битовите помещения и повърхността на 
гардеробите и шкафчетата за работно спецоблек-
ло следва да бъдат с влагоустойчиви покрития, 
предотвратяващи сорбиране на радиоактивни 
вещества и допускащи лесно почистване и де-
зактивация.
Стените на гардеробните помещения, баните, 
складовете и пунктовете за радиационен кон-
трол на височина минимум 2 m следва да са с 
подходящи покрития, които са слабосорбиращи, 
леснопочистващи се и устойчиви на киселини и 
основи. Останалата част на стените и таваните 
се боядисва с маслена или пластмасова боя. 
Подовете в баните и тоалетните се покриват с 
нехлъзгави и несорбиращи материали.
19. Сортирането на използвано работно спецоб-
лекло се извършва според вида му и степента на 
радиоактивно замърсяване, което се установява 
чрез радиометрично измерване.
Радиоактивно замърсеното спецоблекло след 
сортиране се опакова и предава от съблекалнята 
в склад за съхранение на такова облекло.
В местата за сортиране на радиоактивно 
замърсено спецоблекло се предвижда вентила-
ция. Складовете за съхранение на замърсеното 
спецоблекло се разполагат в близост до пункт 
за радиационен контрол и гардеробна за използ-
ваното спецоблекло.
20. Броят на местата за съхранение на лични 
дрехи и работното спецоблекло следва да съот-
ветства на максималния брой професионално 
облъчвани лица, като се осигуряват допълнителни 
места за външни работници, наети временно за 
работа в контролираната зона на дадено ядрено 
съоръжение или обект с открити източници.
21. Необходимата площ на помещенията в 
санитарните пропускници, броят на душовете в 
баните, количеството и видът на средствата за 
индивидуална защита се определят в зависимост 
от обема, характера и класа на извършваната 
работа и броя на персонала в контролираната 
зона на дадено ядрено съоръжение или обект с 
открити източници, като се спазват санитарни-
те и хигиенните норми и правила, валидни за 
промишлени предприятия.
22. За ядрени съоръжения и обекти с открити 
източници нивата на радиоактивно замърсяване 
за кожата на професионално облъчвани лица и за 
повърхностите на работно облекло, обувки или 
средства за индивидуална защита не трябва да 
надвишават границите, посочени за тези случаи 
в таблица № 15 от приложение № 2.
Приложение № 18 
към чл. 142, ал. 4
Изисквания за радиационен мониторинг и ин-
дивидуален дозиметричен контрол
1. Система за радиационен мониторинг се 
разработва при проектирането на ядрени съо-
ръжения и обекти с ИЙЛ, като се вземат пред-
вид очакваните дози на облъчване, и обхваща 
организацията, реда и начина за контрол на 
радиационната обстановка.
Радиационният мониторинг в ядрени съо-
ръжения и в обекти с ИЙЛ се осъществява от 
служба по радиационна защита или от специално 
определен служител по радиационна защита (или 
служители) в зависимост от обема, характера 
и сложността на извършваните дейности. Тези 
лица се посочват в документацията, която е не-
разделна част от лицензиите или разрешенията, 
издавани от Агенцията за ядрено регулиране за 
съответните дейности.
2. Организационната структура, функциите и 
задълженията на службата (отговорните лица) по 
радиационна защита се определят със заповеди 
и с други вътрешни документи (правилници, 
инструкции), изготвени от съответните пред-
приятия.
За лицата, които работят в службите по ра-
диационна защита и отговарят за радиационната 
защита в ядрените съоръжения и обектите с 
ИЙЛ, се изисква да са преминали специали-
зирано обучение и да имат удостоверения за 
правоспособност, издадени от лице, получило 
лицензия от Агенцията за ядрено регулиране за 
провеждане на специализирано обучение.